
	 Informació general




1.1 Dades de caràcter general

Com és tradicional, la Flama del Canigó arriba a la nostra ciutat amb motiu de la celebració de la nit de Sant Joan.

Al matí, sobre les 11.30 hores, acompanyada per la PG-ME, accedirà a la nostra ciutat per l’av. Meridiana. GUB efectuarà relleu a la PG-ME a l’alçada del carrer Rosselló i Porcel, i prosseguirà l’acompanyament fins a la seu del Parlament de Catalunya, lloc on s’iniciaran un seguit d'actes relacionats amb la Flama.

A les 16.20 hores, novament, la caravana de la Flama arriba al c. Arístides Maillol amb Doctor Marañón. Des d’aquest punt, a les 16.30 hores, amb acompanyament de GUB, la Flama es desplaça cap a la pl. Sant Jaume, amb un grup d’uns 20 corredors i un camió d’animació.

A la pl. Sant Jaume, la Flama serà rebuda per les autoritats locals i les colles dels diferents districtes de la ciutat, i s’hi realitzaran diferents activitats. Les colles s’hauran adreçat a la plaça prèviament (a partir de les 16.00 hores). Una vegada finalitzats els actes, sobre les 19.00 hores, les colles marxaran i traslladaran la Flama cap als seus barris, pels seus mitjans i respectant les normes de trànsit.

Com a excepció, al c. Arístides Maillol s'adreçaran diverses colles que no poden recollir la Flama a la pl. Sant Jaume. Aquestes colles es desplaçaran cap a les seves poblacions i/o districtes pels seus mitjans i respectant les normes de trànsit.


	Mesures de caràcter general



Estacionaments

Av. Arístides Maillol, entre Cardenal Reig i Doctor Marañón

La caravana es concentrarà a l'av. Arístides Maillol (calçada Llobregat / carril de marxa), entre Cardenal Reig i Doctor Marañón.

Entre les 16.00 i les 16.20 hores, arribaran diverses colles que no poden traslladar-se a la pl. Sant Jaume. Des d'aquest punt es duran la Flama cap als seus barris/poblacions.

El personal de l’organització s’encarregarà de facilitar les maniobres d’arribada i estacionament tant dels vehicles que han de formar la caravana principal com dels que recullen la Flama. A les 16.30 hores, la comitiva sortirà cap a la pl. Sant Jaume amb acompanyament de GUB.


Pl. Sant Jaume / c. Ferran

Amb motiu dels actes que tindran lloc, durant la tarda a la pl. Sant Jaume, a partir de les 16.00 hores es reservarà tot el carrer Ferran per a l’estacionament dels vehicles de l’organització i dels representants de les colles dels diferents barris.

De la reserva i ordenació de l’estacionament d’aquests vehicles (que han d’estar degudament acreditats i complir amb tots els requeriments necessaris per circular legalment per les vies públiques), s’encarregarà l’organització amb el seu propi servei d’ordre.

Quan la presència de públic no permeti l’accés directe a Ferran travessant la pl. Sant Jaume, els vehicles acreditats accediran al lloc d’estacionament per Ciutat – Baixada Sant Miquel – pl. Sant Miquel – Pas de l’Ensenyança – Ferran.

La UT 1 Ciutat Vella, mitjançant la SCC i/o la Sala de Seguretat, farà les gestions adients per a què, amb l’antelació suficient, siguin abaixats els fitons del carrer Ciutat - Templers, de pl. Sant Jaume – Ferran i de Ferran – La Rambla.

[bookmark: _GoBack]Tanmateix, es facilitarà la sortida cap a La Rambla dels vehicles degudament acreditats i estacionats a l'espai reservat al carrer Ferran.
